Opsitkers - Lidprofiel: Beesboertje
34 – Lichtenburg (Zeerust), Noord-Wes, Suid-Afrika
Soek na my boere meisie
Lichtenburg (Zeerust), Noord-Wes, Suid-Afrika
Ek en n vrou se handsak het iets in gemeen - ek het ook iets van als in..!!
Ons sal lank daaroor kan gesels - ek is n 31jarige beesboer en in vevoer besigheid in die lichtenburg zeerust omgewing.
As ek in die regte geselskap is kan ek die lagspiere laat fiks raak met my sin van humor - dis my passie om mense te laat lag. En netso, slaan ek oor na die ernstige persoon in my - dan hou ek 'n skouer vir iemand wat vertroosting nodig het - of my ore staan spits soos n Foksterrier s'n om te kan luister - of ek deel bietjie wysheid en goeie raad.
'N man is nie 'n klip nie, en 'n boer is nie 'n boomstomp nie - hier binne is n hart van liefde en romanse! Dis nie iets om vir myself te hou nie..!
Ek is standvastig en glad nie 'n swerwer nie. Integriteit, my beginsels, en dissipline, is dinge wat ek hoog ag. Ek is hardwerkend en gemotiveerd om my dagtaak met passie en trots te doen. Daarby hou ek van netheid, op myself en die omgewing om my.
Rugby-kyk is nie iets waarvoor ek moeite doen nie, tensy ons as vriende dit saam doen. Ek kan nie stilsit terwyl die son nog skyn nie - die rooimiere pla! Ek wil aktief wees - die veld deur stap met 'n brak op my hakke en geweer oor die skouer, ofnet tussen die beeste te loop. Dis als lekker - maar as ek iemand se hand het om vas te hou sal dit eerder spesiaal wees..! Ek sal ander aktiewiteite ook 'n kans gee - oop vir iets nuuts!
Saans is n fliek of n kuiertjie by n stomp-vuur goeie maniere om n dag saam geliefdes af te sluit - kwaliteit-tyd saam. Iets romanties doen - dis 'n lang lys..!
Kosmaak..?? - ja hahaha maar nie rerig nie
Daar is baie eienskappe wat meeste vrouens deel - maar jy het iets unieks van jou eie - dis wat jou besonders gaan maak - kom verras my..!
Ek hoop jy wil baie lag, en kan lekker lag! Jy mag 'n gesellige mens wees en ons geselskap van jou kant af ook aan die gang hou. Ek wil jou belangstellings ook deel.....
Sy moet saggeaarde opgewekte persoonlikheid, vriendelikheid en liefde moet uit die hart kom - nie op jou Cv staan nie. 'N mooi persoonlikheid maak my hart warm, dan smelt ek joune met liefde..!
My lewensmaat moet ook my vriend wees saam wie ek dinge kan doen - dis juis die saam-doen wat ons na aan mekaar hou. Kyk na my aktiwiteite, maar ek sal ook na joune kyk. Natuurlik sal ons mekaar vryheid gee om afsonderlike dinge ook te doen.
Ek waardeer n netjiese vrou - wees vroulik, skep 'n tuiste van 'n huis, boer met blomme in die tuin - ja kleur die lewe in!
Die lewe kan soms soos 'n haaspadjie loop - dis die lewe - maar saam kan ons dit met liefde en geloof deurmaak.
Ons sal van mekaar ontvang en vir mekaar gee, sonder om mekaar af te skeep of te benadeel - kom ons vul mekaar aan..!!